آمریکا پرزیدنتی دونالد ترامپا، سوسیال مئدیا پلاتفورمو "تویترده تعقیبچی‌لری انگللمه" دعویسی آچیلدی.
شکایت، ترامپین 7 تعقیبچی‌سی‌نین یانیندا، کلمبیا اونیورسیته‌سینده سؤز اؤزگورلویو ساوونوجوسو اولان شوالیه آنایاسا انستیتوسو طرفین‌دن آچیلدی.
دعوی عریضه‌سینده، ترامپین، تویتلرینه قارشی‌لیق وئرن و یا تنقیدی یوروملار یازان 7 تعقیبچی‌نین، پرزیدنت و یا کؤمکچی‌لری انگللنمه‌سی‌نین، آنایاسانین سؤز اؤزگورلویو ایله ایلگیلی ماده‌سی‌نی پوزودوغو ایفاده ائدیلدی.
آغ ائو سؤزچوسو شان اسپایسر و سوسیال مئدیا یؤنه‌تیجی‌سی دانیل کاوینونون آدلاری، دیلکچه‌ده ترامپین تعقیبچی‌لرینی انگلله‌مکله اتهام ائدیلن کؤمکچی‌لری اولا‌راق گئچدی.
آمریکا باشقانی‌نین "@realDonaldTrump" آدرس‌لی تویتر حسابی‌نین 33،7 میلیون تعقیبچی‌سی وار.
